S-1931/2006

Mál þetta, sem dómtekið var 27. nóvember sl., er höfðað með ákæruskjali lögreglustjórans í Reykjavík frá 7. nóvember sl. á hendur A-kk-þgf H-kk-þgf, kt. 000000-0000, Skólavörðustíg 30, Reykjavík, ,,fyrir fíkniefnalagabrot, með því að hafa aðfaranótt föstudagsins 2. júní 2006, í bifreiðinni LO-745 á bifreiðastæði við bensínafgreiðslustöð Esso við Kringlumýrarbraut í Fossvogi, Reykjavík, haft í vörslum sínum 0,84 g af hassi, sem lögreglumenn fundu við leit“.

Telur ákærvaldið þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Ákæruvaldið krefst þess að ákærði verði dæmdur til refsingar og jafnframt að gerð verði upptæk 0,84 g af hassi, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði hefur játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega heimfært til refsiákvæða.

Ákærði er fæddur í nóvember 1983. Hann hlaut 9 mánaða skilorðsbundinn fangelsisdóm 19. nóvember 2002 fyrir þjófnað, rán og hylmingu. Var þessi dómur dæmdur upp með dómi 29. janúar 2004, þar sem ákærði hlaut 12 mánaða fangelsi, skilorðsbundið í 3 ár, fyrir þjófnað, umferðarlagabrot og fíkniefnabrot. Hinn 30. apríl 2004 var ákærði sakfelldur fyrir fjársvik, en ekki gerð refsing með hliðsjón af 78. gr. almennra hegningarlaga nr. 19/1940. Hinn 19. maí 2005 hlaut ákærði 13 mánaða fangelsi, skilorðsbundið til þriggja ára, fyrir þjófnað. Jafnframt hlaut hann 12. október 2005 sekt að fjárhæð 31.000 kr. fyrir fíkniefnalagabrot. Þá var hann með dómi 22. desember 2005 dæmdur í 15 mánaða fangelsi, skilorðsbundið í 3 ár. Ákærði hlaut síðast dóm 14. nóvember 2006, 45 daga fangelsi, skilorðsbundið í 2 ár, fyrir fíkniefnalagabrot og vopnalagabrot.

Með broti sínu nú hefur ákærði rofið skilorð dómsins frá 22. desember 2005, en brotið framdi ákærði áður en dómur frá 14. nóvember sl., var kveðinn upp. Með þeim dómi var dómurinn frá 22. desember 2005 ekki tekinn upp og dæmdur með. Ber því með vísan til 60. gr. almennra hegningarlaga að taka upp skilorðsdóma frá 22. desember 2005 og 14. nóvember 2006 og ákveða refsingu ákærða í einu lagi, sbr. 77 og 78. gr. almennra hegningnarlaga. Þegar framangreint er virt er refsing ákærða ákveðin 17 mánaða fangelsi. Þar sem ákærði er einungis sakfelldur í máli þessu fyrir að hafa smáræði af hassi í vörslum sínum, er rétt að skilorð það sem ákveðið var í fyrri dómum haldi sér og er fullnustu refsingar ákærða frestað og falli hún niður að liðnum 3 árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 0,84 g af hassi.

Ákærði greiði sakarkostnað málsins, sem er málsvarnarþóknun skipaðs verjanda ákærða, H-kk-ef I-kk-ef hæstaréttarlögmanns, 56.025 krónur að meðtöldum virðisaukaskatti.

Af hálfu ákæruvaldsins flutti málið H-kvk-nf M-kvk-nf S-kvk-nf fulltrúi lögreglustjórans í Reykjavík.

D ó m s o r ð:

Ákærði, A-kk-nf H-kk-nf, sæti fangelsi í 17 mánuði, en frestað er fullnustu refsingar ákærða og falli hún niður að liðnum 3 árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sætir upptöku á 0,84 g af hassi.

Ákærði greiði sakarkostnað málsins, sem er málsvarnarþóknun skipaðs verjanda ákærða, H-kk-ef I-kk-ef hæstaréttarlögmanns, 56.025 krónur.

I-kvk-nf E-kvk-nf.